# Franjo Bruna

### Izvor: Wikipedija

Franjo Bruna (Zagreb, 14. rujna 1745. - Pešta, 1817.), hrvatski astronom, matematičar i meteorolog

Studirao je teologiju na isusovačkoj bogosloviji u Grazu, a oko 1780. godine imenovan je trećim astronomom zvjezdarnice u Budimu. Astronomskim opažanjima bavio se surađujući s tadašnjim ravnateljima. Brojna vrijedna motrenja objavljivao je u Ephemerides astronomicae. Posebno je promatrao pomrčine Jupiterovih satelita, opozicije Marsa, Jupitera i Saturna sa Suncem, a tri puta dnevno mjerio je tlak i temperaturu unutar zvjezdarnice te vanjsku temperaturu, vlagu, smjer vjetra i količinu oborina. Godine 1797. kada je Ivan Paskvić zatražio umirovljenje, preuzeo je njegovo mjesto profesora više matematike na Filozofskom fakultetu u Pešti, gdje je bio i rektor.

Dobavljeno iz "http://hr.wikipedia.org../../../f/r/a/Franjo_Bruna_ff6a.html"

Kategorije: Hrvatski astronomi | Hrvatski znanstvenici | Meteorolozi

##### Views

- Članak
- Razgovor
- Trenutna inačica

##### Traži